joelniklaus/EU_Wikipedias huggingface dataset:
Juvan hyvinvointikeskus

Juvan hyvinvointikeskus on Juvan kirkonkylällä toimiva kunnallinen sosiaali- ja terveyskeskus. Vuoden 2017 alusta Juvan terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote ja vuoden 2023 alusta Etelä-Savon hyvinvointialue. Terveyskeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on.

Etelä-Savossa terveyskeskusten sijaan vuodesta 2017 viljelty hyvinvointikeskus-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Juvan sosiaali- ja terveyskeskukseksi.

Lähteet

Aiheesta muualla
Juvan terveysaseman vuodeosaston peruskorjaus (5/2017-2/2019)  (rakennusfakta.fi)
Essote - sairaaloiden ja hyvinvointikeskusten osoitteet ja kartat (essote.fi)
Essoten kesä 2019 (pdf) (essote.fi)

Juvan rakennukset ja rakennelmat
Suomen terveysasemat, terveyskeskukset ja terveyskeskuspäivystykset
Etelä-Savon sosiaali- ja terveyspalvelujen kuntayhtymä
Samajwadi Party

Samajwadi Party (lyh. SP) on intialainen vuonna 1992 perustettu sosialistinen puolue. Puolueen perusti Mulayam Singh Yadav, joka irtaantui Janata Dal -puolueesta. Samajwadi Partyn kannatus on ollut suurinta Uttar Pradeshin osavaltiossa, jossa se on ollut muodostamassa hallitusta vuosina 1993, 2003 ja 2012. Puolueen nykyinen johtaja Akhilesh Yadav on perustaja Mulayam Singh Yadavin poika.

Samajwadi Party on ollut varsinkin Intian muslimiväestön sekä alhaiskastisten suosiossa. Muslimit arvostivat suuresti puolueen perustaja Mulayam Sing Yadavia, joka tuki muslimeita vuonna 1992, kun hindunationalistit tuhosivat Baburin moskeijan.

Vuoden 2019 parlamenttivaaleissa Samajwadi Party oli vaaliliitossa Bahujan Samaj Partyn kanssa. Tämä mahagathbandhan-niminen liitto ei kuitenkaan ollut pitkäikäinen. Vaalien jälkeen Mayawati, BSJ:n, lopetti liiton johtuen huonosta vaalituloksesta sekä sisäisistä erimielisyyksistä.  Puolueet ovat olleet liittolaisia aikaisemminkin vuonna 1993, mutta se päättyi kaksi vuotta myöhemmin Mayawatin väitettyä, että Samajwadi Partyn kannattajat aikoivat vahingoittaa häntä. Tuolloinen riita alkoi siitä, että Samajwadi Partyssä oli epäilyksiä, että Bahujan Samaj Party aikoi luopua yhteisestä liitosta.

Vaalimenestys

Intian parlamenttivaalit

Uttar Pradeshin osavaltiovaalit

Lähteet

Aiheesta muualla

Intialaiset puolueet
Sosialistiset puolueet
Mikkelin hyvinvointikeskus

Mikkelin hyvinvointikeskus on Mikkelin keskussairaalan yhteyteen muodostettu päivystyssairaalan ja sosiaali- ja  terveyskeskuksen sisältämä kokonaisuus Mikkelin Maunukselan kaupunginosassa. Vuoden 2017 alusta Mikkelin terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote. 

Hyvinvointikeskukseksi muuttumisen mahdollistamiseksi on Mikkelin keskussairaalan yhteyteen rakennettu laajempaa sairaalakampusta Esper-hankkeeksi kutsutun rakennusohjelman puitteissa (2015–2022). Keskussairaalan vanhimmat Porrassalmenkadun varrella sijaitsevat rakennukset (1843) ovat Carl Ludvig Engelin suunnittelemia.

Mikkelin hyvinvointikeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on.

Etelä-Savossa terveyskeskusten ja jopa keskussairaalan sijaan vuodesta 2017 käytetty hyvinvointikeskus-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena.

Katso myös 

 Luettelo Suomen sairaaloista

Lähteet

Aiheesta muualla
Essote - sairaaloiden ja hyvinvointikeskusten osoitteet ja kartat (essote.fi)
Mikkelin keskussairaalan opaskartta (päiv. 25.10.2018, pdf)  (essote.fi)
Essoten kesä 2019 (pdf) (essote.fi)

Mikkelin rakennukset ja rakennelmat
Suomen sairaalat
Suomen terveysasemat, terveyskeskukset ja terveyskeskuspäivystykset
Maunuksela
Etelä-Savon sosiaali- ja terveyspalvelujen kuntayhtymä
Riikka Ylitalo

Riikka Ylitalo (s. 1976) on suomalainen fonetiikan tutkija Oulun yliopistossa.

Teokset 
 Ylitalo, Riikka: The Realisation of Prominence in Three Varieties of Standard Spoken Finnish. University of Oulu, 2009. ISBN 978-951-42-9113-5. ISSN 0355-3205. ISBN 978-951-42-9114-2 (pdf). (Väitöskirja)
 Suomi, Kari & Toivanen, Juhani & Ylitalo, Riikka: Finnish Sound Structure. Phonetics, Phonology, Phonotactics and Prosody. University of Oulu, 2008. ISBN 978-951-42-8983-5. ISSN 1796-4725. (pdf)
 Suomi, Kari & Toivanen, Juhani & Ylitalo, Riikka: Fonetiikan ja suomen äänneopin perusteet. Helsinki: Gaudeamus, 2006. ISBN 978-951-662-975-2.
 Suomi, Kari & Toivanen, Juhani & Ylitalo, Riikka: Suomen lausepainon foneettinen toteutuminen. Luku teoksessa "Puheen salaisuudet: Fonetiikan uusia suuntia" (Antti Iivonen, ed.), s. 182–206, Gaudeamus, 2005. ISBN 978-951-662-918-9.

Julkaisut 
 Suomi, Kari & Ylitalo, Riikka: Keskustelua kirjainten lausumisesta. Virittäjä 2/2013, s. 278–282. ISSN 2242-8828. 
 Suomi, Kari & Ylitalo, Riikka: On durational correlates of word stress in Finnish. Journal of Phonetics 32, s. 35–63. 2004. ISSN 0095-4470.
 Suomi, Kari & Toivanen, Juhani & Ylitalo, Riikka: Durational and Tonal Correlates of Accent in Finnish. Journal of Phonetics 31, s. 113–138. 2003. ISSN 0095-4470.

Lähteet 

Suomalaiset foneetikot
Vuonna 1976 syntyneet
Elävät henkilöt
Elina Kestilä-Kekkonen

Elina Kestilä-Kekkonen (s. 14. elokuuta 1979) toimii valtio-opin Tenure Track -professorina Tampereen yliopistossa. Tätä ennen hän toimi Turun yliopiston valtio-opin professorina vuosina 2018-2020. 

Kestilä-Kekkosen keskeisiä tutkimusaiheita ovat poliittinen luottamus, vaalit sekä poliittiset arvot ja asenteet. Kestilä-Kekkonen on Suomen vaalitutkimuskonsortion johtoryhmän jäsen. Vuosina 2015–2019 hän johti Suomen Akatemian rahoittamaa poliittiseen luottamukseen keskittynyttä tutkimushanketta Consortium of Trust Research – Pathways to Political Trust (Contre). Vuosien 2019–2023 aikana hän johtaa Suomen Akatemian rahoittamaa tutkimushanketta Education, Political Efficacy and Informed Citizenship (EPIC), jossa tarkastellaan koulutuksen merkitystä nuorten kansalaispätevyyden kehittymisessä. Kestilä-Kekkonen oli Scandinavian Political Studies -lehden päätoimittaja yhdessä David Arterin kanssa.

Teoksia 
 Borg, Sami, Kestilä-Kekkonen, Elina & Wass, Hanna (2020) Politiikan ilmastonmuutos: Eduskuntavaalitutkimus 2019. Oikeusministeriön julkaisuja, Selvityksiä ja ohjeita 2020:5.
Bäck, Maria & Kestilä-Kekkonen, Elina (2019) (toim.) Poliittinen luottamus: Polut, trendit ja kuilut. Helsinki: Valtiovarainministeriön julkaisuja 2019:31.
 Kestilä-Kekkonen, Elina, Sipinen, Josefina, Borg, Sami, Tiihonen, Aino & Wass, Hanna (2018) Kuntademokratiaindikaattorit. Oikeusministeriön selvityksiä ja ohjeita 6/2018.
 Kestilä-Kekkonen, Elina & Raunio, Tapio (2018) (toim.) Valta ja politiikka. Helsinki: Valtiotieteellinen yhdistys
 Kestilä-Kekkonen, Elina & Korvela, Paul-Erik (2017) (toim.) Poliittinen osallistuminen: vanhan ja uuden osallistumisen jännitteitä. Jyväskylä: SoPhi.
 Kestilä-Kekkonen, Elina, Aromaa, Vuokko, Kähkönen, Petri, Nieminen, Jaana & Salmi, Akseli (2016) Kanta 1: Suomalainen yhteiskunta. Helsinki: Edita. Lukion oppikirja.
 Borg, Sami, Kestilä-Kekkonen, Elina & Westinen, Jussi (2015) Demokratiaindikaattorit 2015. Oikeusministeriön selvityksiä ja ohjeita 56/2015
 Kestilä, Elina (2007): Radikaalioikeistopuolueet Länsi-Euroopassa. Tutkimuksia vaalikannatuksen vaihteluun vaikuttavista kysyntä- ja tarjontateoreettisista tekijöistä Turku: University of Turku.

Lähteet 

Suomalaiset politiikan tutkijat
Vuonna 1979 syntyneet
Elävät henkilöt
Mestarien liigan kauden 2019–2020 karsintavaihe ja play-off-kierros

Mestarien liigan kauden 2019–2020 karsintavaihe pelattiin 25. kesäkuuta – 13. elokuuta 2019 ja play-off-kierros 20. – 28. elokuuta 2019. Karsintavaihe koostui esikarsinnasta sekä kolmesta karsintakierroksesta. Ennen lohkovaihetta pelattiin vielä play-off-kierros.

Esikarsinta
Esikarsinta koostui kahdesta välieräottelusta sekä esikarsinnan loppuottelusta. Välieräottelut pelattiin 25. kesäkuuta ja loppuottelu 28. kesäkuuta. Ottelut pelattiin Pristinassa. Loppuottelun voittaja eteni 1. karsintakierrokselle. Muut kolme joukkuetta etenivät Eurooppa-liigan toiselle karsintakierrokselle.

|-
!colspan=5|Välierät

|-
!colspan=5|Loppuottelu

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Ottelut

Ensimmäinen karsintakierros
Ensimmäisen karsintakierroksen ensimmäiset osaottelut pelattiin 9. – 10. heinäkuuta ja toiset osaottelut 16. – 17. heinäkuuta. Otteluparit arvottiin 18. kesäkuuta. Otteluparien voittajat etenivät seuraavalle karsintakierrokselle. Hävinneet joukkueet etenivät Eurooppa-liigan toiselle karsintakierrokselle.

|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Ottelut

Toinen karsintakierros
Toisen karsintakierroksen ensimmäiset osaottelut pelattiin 23. – 24. heinäkuuta ja toiset osaottelut 30. – 31. heinäkuuta. Otteluparit arvottiin 18. kesäkuuta. Otteluparien voittajat etenivät seuraavalle karsintakierrokselle. Hävinneet joukkueet etenivät Eurooppa-liigan kolmannelle karsintakierrokselle.

|-

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Kolmas karsintakierros
Kolmannen karsintakierroksen ensimmäiset osaottelut pelattiin 6. – 7. elokuuta ja toiset osaottelut 13. elokuuta. Otteluparit arvottiin 22. heinäkuuta. Otteluparien voittajat etenivät play-off-kierrokselle. Hävinneet joukkueet etenivät Eurooppa-liigan play-off-kierrokselle.

|-

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Play-off-kierros
Play-off-kierroksen ensimmäiset osaottelut pelattiin 20. – 21. elokuuta ja toiset osaottelut 27. – 28. elokuuta. Otteluparit arvottiin 5. elokuuta. Otteluparien voittajat etenivät lohkovaiheeseen. Hävinneet joukkueet etenivät Eurooppa-liigan lohkovaiheeseen.

|-

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Lähteet

Mestarien liiga
Jalkapallosarjojen kausi 2019–2020/2020
Rantakylän yhtenäiskoulu

Rantakylän yhtenäiskoulu on Mikkelin Rantakylän kaupunginosassa toimiva suomenkielinen yhtenäiskoulu (luokka-asteet 1–9). Koulun yhteydessä toimii myös esikoulu. Koulua käy noin 650 oppilasta; Rantakylän yhtenäiskoulu on oppilasmäärältään suurin mikkeliläinen peruskoulu.

Lähteet

Mikkelin peruskoulut
Koulu
Saab GlobalEye

Saab GlobalEye on ruotsalaisen puolustus- ja turvallisuusyhtiö Saabin kehittämä  ennakkovaroitus- ja valvontaratkaisu (AWACS). Se koostuu sarjasta antureita, jotka käyttävät Saabin Erieye-tutka- ja lähetysjärjestelmää, jotka on asennettu Bombardierin Global 6000 -pitkän kantaman lentokoneeseen. 

Saab on tarjonnut kahta GlobalEye-lentokonetta Suomen puolustusvoimille, mikäli se valitsee Saabin JAS 39 Gripenit uusiksi hävittäjikseen HX-hävittäjähankkeessa.

Ominaisuudet 
GlobalEye pystyy havaitsemaan ja seuraamaan kohteita sekä maalla että merellä. Global 6000 -lentokoneella on mahdollista suorittaa korkeimmillaan yksitoista tuntia kestäviä operaatioita. Saabin mukaan sen AWACS-tutkalaitteilla on toimintakorkeudessa parhaimmillaan 450 kilometrin (216 nm) kantama.

Lähteet 

Saab
Ruotsalaiset tiedustelukoneet
Biju Janata Dal

Biju Janata Dal (orijaksi ବିଜୁ ଜନତା ଦଳ, lyh. BJD) on intialainen puolue, jonka nykyinen puheenjohtaja on Odishan osavaltion pääministeri Naveen Patnaik. Odishan osavaltiossa puolue on ollut vallassa vuodesta 2000 alkaen. Vuonna 2019 Naveen Patnaik valittiin viidennelle kaudelleen Odishan pääministeriksi. Puolue ei vuoden 2019 parlamenttivaaleissa liittoutunut Intian kansanpuolueen eikä sen kilpailijan kongressipuolueen kanssa vaan piti etäisyyttä molempiin.

Puolue oli liitossa hindunationalistisen Intian kansanpuolueen kanssa 2000-luvun ensimmäisellä vuosikymmenellä. Puolueiden suhteet heikkenivät Odishan uskonnollisten väkivaltaisuuksien takia, jonka myötä vaaliliitosta luovuttiin vuonna 2009. Vuonna 2019 Biju Janata Dalin riveistä parlamenttiin valituista ennätyksellisesti 42 % oli naisia.

Ideologia ja näkemyksiä 
BJD ei katso tunnustavansa mitään ideologiaa, mutta haluaa parantaa yhteiskunnan vähempiosaisten ja Odishan osavaltion tilannetta.. Puolueen ideologiaksi voidaan kuitenkin määritellä sosiaaliliberalismi, sosiaalidemokratia ja populismi. BJD:n tavoitteena on omien sanojensa mukaan luoda "sekulaari ja korruptiosta vapaa hyvinvointivaltio, jonka perustana ovat sosiaalinen oikeudenmukaisuus ja tasa-arvo".  

Puolue on vuodesta 2009 lähtien edustanut niin sanottua kolmatta rintamaa, eli ei ole tehnyt yhteistyötä BJP eikä kongressipuolueen kanssa.

Vuoden 2019 vaalien alla puolue kannatti vaaliohjelmansa mukaan mm. seuraavia asioita:

 maanviljelijöille tarkoitettu koroton laina aina 100 000 rupiaan saakka. 
 25 000 rupiah avustusta köyhimpien perheiden tyttärille naimisiin mentäessä 
 ilmaista wifi-yhteyttä kaikkien osavaltion korkeakoulujen kampuksille sekä tietokoneluokkaa jokaiseen keskiasteen kouluun
 pienten ja keskisuurten yrittäjien etua valvovan järjestön perustamista

Vaalimenestys

Intian parlamenttivaaleissa (Lok Sabha)

Odishan osavaltiovaaleissa

Lähteet

Intialaiset puolueet
Liberaalit puolueet
Ruotsin kuninkaan vaalilause

Ruotsin kuninkaan vaalilause on perinne, jonka mukaan Ruotsin hallitsija valitsee yhden lauseen henkilökohtaiseksi motokseen. Ensimmäinen oman mottonsa valinnut Ruotsin kuningas oli Kristian I 1400-luvulla. Kustaa Vaasasta alkaen jokaisella Ruotsin hallitsijalla on ollut oma vaalilause. 

Kuninkaallinen motto vastaa tasavaltaisten valtiomuotojen kansallista mottoa. Perinne Ruotsissa on sama kuin Tanskan ja Norjan monarkioissa: jokainen hallitsija käyttää oman valintansa mukaista lausetta. Muissa Euroopan kuningashuoneissa motto on suvun yhteinen. Historiallisesti kuninkaallinen motto on ollut yhtenä heraldisena elementtinä vaakunan yhteydessä, ja 30. kesäkuuta 2017 saakka se oli painettu yhden kruunun kolikkoon. Kolikon uudessa versiossa ei ole mottoa.

Kustaa III oli ensimmäinen kuningas, jonka motto oli ruotsinkielinen. Vielä Aadolf Fredrikin aikaan hallitsijoiden motto oli latinankielinen ja ruotsinkielinen, tai esimerkiksi Kustaa II Aadolfin tapauksessa saksankielinen. Norjan ja Ruotsin välisen liiton purkamisen seurauksena Oskar II joutui muuttamaan mottoaan vuonna 1905.

Lähteet 

Tunnuslauseet
Ruotsin hallitsijat
Luukinjärvi

Luukinjärvi () on järvi koillisessa Espoossa Espoonjoen valuma-alueella. Virallisen kaupunginosajaon mukaan se sijaitsee Luukissa. Sen naapurijärviä ovat Myllyjärvi pohjoisessa ja Kalajärvi kaakossa. Järvien välistä kulkee Vihdintie.

Luukinjärven keskisyvyys on vain 160 senttimetriä. Koillisosan keskisyvyys on alle 150 senttimetriä. Rannat ovat paikka paikoin jyrkkiä kalliorantoja. Järvi on kirkas, mutta humuspitoinen. Kokonaisfosforipitoisuutensa (26-47 µg/l) perusteella järvi on luokiteltu reheväksi. Talvisin sitä on vaivannut huomattava happivajaus. Pinta-alan ja keskisyvyyden pohjalta Luukinjärven vesitilavuus on vain noin 430 000 kuutiometriä.

Luukinjärven etelä- ja keskiosassa kasvaa jonkin verran ilmaversoiskasvillisuutta, kuten järviruokoa ja osmankäämiä. Luukinjärven rantamilla kasvaa muun muassa raate, nevaimarre, luikka ja ratamosarpio. Rannoilla on rakennuksia harvakseltaan ja järven pohjoispuolitse kulkee Vihdintie.

Koillisosan matala lahti on kasvillisuudeltaan runsas, siellä viihtyy muun muassa  järviruoko ja järvikaisla. Lahti on lähes kauttaaltaan kelluslehtisen kasvillisuuden valtaama, muun muassa lummetta on laajalti. Koillisosan rannat ovat soistuneet. Luukinjärven koillisosa on luokiteltu paikallisesti arvokkaaksi lintulahdeksi.

Luukinjärven kalakanta on hyvä, ja järveen istutettu kalaa.

Luukkaan ulkoilualue rajoittuu kaakossa Luukinjärveen, jonka rannalla siellä on uimaranta. 
Luukinjärven pohjoispuolella sijaitsee Luukinjärven rantametsän luonnonsuojelualue.

Lähteet

Aiheesta muualla 
Hagerlung.net: Espoon uimarannat: Luukki

Espoon järvet
Luukki
Espoonjoen vesistö
Kanginluoto

Kanginluoto on saari, joka sijaitsee Leppävedellä, Jyväskylän lähettyvillä. Saari on pinta-alaltaan noin 160 neliömetriä ja sen suurin pituus on 20 metriä lounais-koilliseen suuntaan.

Leppäveden saaret
Jyväskylän saaret
Paavo Teittinen

Paavo Teittinen (s. 1987) on suomalainen toimittaja. Hän on työskennellyt Helsingin Sanomissa vuodesta 2014 alkaen.

Kesäkuussa 2019 Teittiselle myönnettiin Suomen Asianajajaliiton Oikeusteko-palkinto ensimmäisenä median edustajana. Teittinen on opiskellut oikeustiedettä Helsingin yliopistossa ja työskennellyt aiemmin asianajotoimistossa.

Vuonna 2020 Teittinen voitti Suuren journalistipalkinnon vuoden juttu -kategoriassa Veijo Baltzarin väärinkäytöksistä kertoneella jutulla. Teittinen sai tutkivan journalismin Lumilapio-palkinnon vuonna 2020 nepalilaisravintoloiden hyväksikäyttöä selvittäneestä jutusta ja uudestaan vuonna 2022  ihmiskaupparikosten tutkinnan ongelmia käsittelevästä juttukokonaisuudesta. Vuonna 2022 hänet valittiin myös vuoden journalistiksi.

Lähteet

Aiheesta muualla
 

Helsingin Sanomien toimittajat
Vuonna 1987 syntyneet
Elävät henkilöt
Copa América 2019

Copa América 2019 oli järjestyksessään 46. Copa América. Turnaus järjestettiin Brasiliassa. Loppuottelussa isäntämaa Brasilia voitti Perun 3–1.

Joukkueet 

 (isäntä)
 (hallitseva mestari)

 (kutsuttu joukkue)

 (kutsuttu joukkue)

Lohkovaihe

Lohko A

Lohko B

Lohko C

Lohkokolmosten vertailu

Pudotuspelivaihe

Puolivälierät

Brasilia vs. Paraguay

Venezuela vs. Argentiina

Kolumbia vs. Chile

Uruguay vs. Peru

Välierät

Brasilia vs. Argentiina

Chile vs. Peru

Pronssiottelu

Loppuottelu

Lähteet 

2019
Brasilian jalkapallo
Vuoden 2019 jalkapallo
Abdul Rahman Pazhwak

Abdul Rahman Pazhwak (pers. عبدالرحمن پژواک; syntynyt 7. maaliskuuta 1919 - 8. kesäkuuta 1995) oli afganistanilainen runoilija ja diplomaatti. Hänet oli koulutettu Afganistanissa ja aloitti uransa journalistina, mutta liittyi lopulta ulkoministeriöön. 1950-luvulla hänestä tuli Afganistanin Yhdistyneiden kansakuntien suurlähettiläs ja toimi YK:n yleiskokouksen puheenjohtajana vuosina 1966-1967. 1970-luvun alussa hän toimi lyhyen ajanjaksona Afganistanin suurlähettiläänä Länsi-Saksassa ja Intiassa. 

Vuonna 1976 hänestä tuli suurlähettiläs Yhdistyneessä kuningaskunnassa. Hän palveli tässä asemassa vuoteen 1978 saur-vallankumoukseen saakka jonka jälkeen hän palasi Afganistaniin ja asetettiin kotiarestiin. Hänellä oli lupa lähteä lääkärinhoitoon vuonna 1982 ja hän sai turvapaikan Yhdysvalloissa, jossa hän asui vuoteen 1991 asti, ennen siirtymistä Peshawariin, Pakistaniin.

Abdul Rahman Pazhwak kuoli Hayatabadissa Peshawarissa 8. kesäkuuta 1995.

Diplomaatit
Afganistanilaiset poliitikot
Suurlähettiläät
Vuonna 1919 syntyneet
Vuonna 1995 kuolleet
Runoilijat
Dihydroartemisiniini

Dihydroartemisiniini eli artenimoli (C15H24O5) on terpenoidijohdannaisiin kuuluva orgaaninen yhdiste. Yhdistettä käytetään lääketieteessä erityisesti muille lääkeaineille resistenttien malariainfektioiden hoidossa. Dihydroartemisiniini kuuluu WHO:n laatimaan tärkeimpien lääkeaineiden luetteloon.

Ominaisuudet ja käyttö
Dihydroartemisiniini on myrkyllistä Plasmodium-suvun alkueläimille. Sen vaikutusmekanismia ei tunneta tarkoin, mutta sen sisältämä peroksidiryhmä voi aikaansaada alkueläinsoluille vahingollisten radikaalien muodostumista. Dihydroartemisiniiniä muodostuu ihmiselimistössä artemisiniinistä, artemeetteristä ja artesunaatista ja se on niiden aktiivinen aineenvaihduntatuote. Dihydroartemisiniiniä käytetään yhdessä piperakiinin kanssa ja se on malarian hoidossa yhtä tehokasta kuin artemeetterin ja lumefantriinin yhdistelmä.

Haittavaikutukset
Dihydroartemisiniinin ja piperakiinin yhdistelmä on yleisesti ottaen hyvin siedetty. Tyypillisiä haittavaikutuksia ovat ruuansulatuselinten oireet kuten huonovointisuus, oksentelu ja ripuli. Muita mahdollisia haittavaikutuksia ovat anoreksia, pääkipu, yskä ja uniongelmat.

Valmistus
Dihydroartemisiniiniä valmistetaan pelkistämllä artemisiniiniä natriumboorihydridillä. Siitä vamistetaan artemeetteriä reaktiolla metanolin kanssa ja artesunaattia reaktiolla meripihkahappoanhydridin kanssa.

Lähteet

Alkueläinlääkkeet
WHO:n tärkeimmät lääkkeet
Malarialääkkeet
Boom (Särkänniemi)

Boom on Särkänniemen huvipuistossa Tampereella sijaitseva Space Shot -tyylinen laite. Laitteen korkeus on 68 metriä ja sen on valmistanut Zamperla. Boom on Särkänniemen korkein laite ja se maksoi noin kolme miljoonaa euroa.

Lähteet

Aiheesta muualla 
 Boom Särkänniemen sivuilla

Särkänniemi
Huvipuistolaitteet
Samuel Blais

Samuel Blais (s. 17. kesäkuuta 1996) on kanadalainen jääkiekkoilija ja Stanley Cup- voittaja, joka pelaa NHL-joukkue New  York Rangersissa.

Tilastot

Lähteet 

St. Louis Bluesin varaamat pelaajat
New York Rangersin pelaajat
Kanadalaiset jääkiekkoilijat
Vuonna 1996 syntyneet
Kanadanranskalaiset
Elävät henkilöt
2025

2025 (MMXXV) on tuleva normaalivuosi, joka alkaa keskiviikosta.

Ennustettuja ja suunniteltuja tapahtumia

Tammikuu

Helmikuu 
 Norja kieltää turkistarhauksen.

Maaliskuu

Huhtikuu 
13. huhtikuuta – Suomessa järjestetään alue- ja kuntavaalit.

Toukokuu

Kesäkuu

Heinäkuu

Elokuu

Syyskuu 
 7. syyskuuta – Suomessa nähdään täydellinen kuunpimennys.
Saksassa järjestettäneen liittopäivävaalit.

Lokakuu 

 14. lokakuuta – Microsoft lopettaa Windows 10:n tukemisen.

Marraskuu

Joulukuu

Tuntematon päivämäärä 
 Jääkiekon maailmanmestaruuskilpailut 2025 järjestetään Ruotsissa ja Tanskassa.
 Hiihdon maailmanmestaruuskilpailut 2025 järjestettäneen Norjan Trondheimissa.
 Jääkiekon nuorten maailmanmestaruuskilpailut 2025 järjestetään Yhdysvalloissa.
 Alimmaksi eläkeiäksi Suomessa nousee 65 vuotta ja ylimmäksi 70 vuotta.

Vuosi 2025 fiktiossa 

 Whitley Strieberin ja James Kunetkan vuoden 1986 romaani Nature’s End sijoittuu vuoteen 2025. Romaanissa Maa-planeetta on saasteiden ja ylikansoituksen vuoksi lähellä romahtamispistettään.
 20. maaliskuuta: Elokuvan Taivas saa odottaa päähenkilön tarkoitettu kuolinpäivä.

Lähteet
Sardinian ralli 2019

Sardinian ralli 2019 (virallisesti 16. Rally Italia Sardegna 2019) oli Rallin MM-sarjan kauden 2019 kahdeksas osakilpailu, joka ajettiin 13–16. kesäkuuta.

Tulokset

Lähteet 

MM-rallikausi 2019
Sardinian ralli
Systemd

systemd on Linux-käyttöjärjestelmässä käytetty init-ohjelman korvaaja, joka käynnistää tärkeimmät ohjelmat sekä aloittaa järjestelmän lokitietojen keruun, cron-tyyppisen tehtävien ajoitushallinnan sekä useita muita tehtäviä. systemd:n ovat kehittäneet Red Hatillä Lennart Poettering ja Kay Sievers.

Ohjelmaa on kritisoitu ja boikotoitu useita kertoja. Linus Torvalds ei vastusta systemd:n käyttöä, mutta on kertonut eräiden kehittäjien olevan liian välinpitämättömiä bugeista. Ohjelman mukana ollut udev-ohjelmisto on poistettu systemd-projektista koska firmwaren lataaminen on ytimen vastuulla. Theodore Ts’o on kritisoinut tapaa, jolla järjestelmään vaikuttavia muutoksia tehdään välittämättä tietyn käyttökohteen ulkopuolisista.

Aiemmin Linux-alustalla käytettiin System V:n tyylistä SysVInit:iä ja BSD:n initiä, joiden jälkeen tulivat service ja chkconfig -ohjelmat. Myöhemmin tuli Upstart, jonka systemd on korvannut useissa paikoissa. Red Hat halusi pitää Canonicalin ylläpitämän Upstartin, mutta Debian-projektin siirryttyä käyttämään systemd:tä kiinnostus Upstartiin päättyi.

Ohjelma on ensimmäinen prosessi, jonka Linux-ydin käynnistää tietokoneen käynnistyessä. Eräitä kehityskohteita aiempiin ratkaisuihin olivat käynnistymisnopeuden parantaminen sekä laitteiston ja ohjelmiston muutoksien käsittely käynnissä olevassa järjestelmässä. systemd korvaa perinteiset Unix-tyyliset suoritustasot (runlevel) omalla ratkaisullaan, mutta tarjoaa yhteensopivuuden.

systemd:n käynnistämiä palveluita muokataan systemctl-ohjelmalla.

Lähteet

Aiheesta muualla 
 https://www.freedesktop.org/wiki/Software/systemd/
 Daemon Management Under Systemd (PDF) 

Linux
Oulun Floorball Club

Oulun Floorball Club (OFBC) on marraskuussa 2008 perustettu salibandyn erikoisseura. Seuran tunnusvärit ovat musta ja vihreä. 

Oulun Floorball Clubin miesten edustusjoukkue pelaa 2. divisioonassa kaudella 2021–2022. Myös naisten edustusjoukkue pelaa kaudella 2021–2022 2. divisioonassa.

Juniorijoukkueet 2021-2022

Historia 
Oulun Floorballin Clubin perustajajäsenet ovat Jarmo Aromaa, Raimo Höynä ja Pia Riepula, ja seuran puheenjohtajana toimi Jarmo Aromaa. Seura rekisteröitiin tammikuussa 2009, ja keväällä 2009 se hyväksyttiin Suomen Salibandyliiton jäsenseuraksi.  Seuran tavoitteena on tarjota lapsille ja nuorille salibandyn harraste- ja kilpatoimintaa taitotasoon katsomatta. Lisäksi Oulun Floorball Club tarjoaa harraste- ja kilpatoimintaa aikuisille.

Seuran ensimmäisenä toimintakautena 2009–2010 sillä oli joukkueet miesten 5. divisioonassa, C-juniorien alasarjassa, F-D juniorijoukkueita kaupunkisarjoissa sekä aikuisten harrastetoimintaa. Jäsenmäärä kasvoi ensimmäisenä toimintavuonna yli 100 jäseneen.

Kauden päätteeksi Oulun Floorball Club järjesti Nordic Floorball Games -turnauksen yhteistyössä Oulun Luistinseuran (OLS-Salibandy) salibandyjaoston kanssa. Turnaus oli yksi suurimpia Pohjois-Suomen lasten ja nuorten urheilutapahtumia sekä suurin yhden viikonlopun lasten ja nuorten salibandyturnaus Pohjois-Suomessa.

Lähteet

Aiheesta muualla 

 http://www.ofbc.fi/ (viralliset kotisivut)

Suomalaiset salibandyseurat
Oululaiset urheiluseurat
Vuonna 2008 perustetut urheiluseurat
Texasin liittäminen Yhdysvaltoihin

Texasin liittäminen Yhdysvaltoihin () tapahtui 29. joulukuuta 1845, jolloin itsenäinen Texasin tasavalta liittyi Yhdysvaltoihin sen 28. osavaltiona.

Texasin liittäminen johti suureen kiistaan Yhdysvalloissa erityisesti koska orjuus oli laillista Texasissa ja pohjoisen osavaltiot pelkäsivät sen horjuuttavan tasapainoa orjuutta hyväksyvien ja kieltävien osavaltioden välillä. Tästä huolimatta John Tyler  allekirjoitti presidenttiytensä kolmanneksi viimeisenä päivänä asiankirjan, joka liitti Texasin Yhdysvaltoihin.

Texasin osavaltion perustamisen myötä syntyi kiista siitä, että oliko Nuecesjoki vai Rio Grande Meksikon pohjoisraja. Kiista johti myöhemmin Meksikon–Yhdysvaltain sotaan, jonka käyttiin 1846–1848.

Lähteet

Aiheesta muualla

 Texas from Independence to Annexation.  Avalon Project at Yale Law School.
  Joint Resolution for Annexing Texas to the United States, Approved March 1, 1845.

1845
Yhdysvaltain poliittinen historia
Yhdysvaltain ulkopolitiikka
Texasin historia
Texasin tasavalta
Summit (supertietokone)

IBM Summit on IBM:n valmistama supertietokone, joka oli supertietokoneita luetteloivan TOP500-listan ensimmäisenä marraskuussa 2018.

Aiempi ykköspaikan haltija oli kiinalainen Sunway TaihuLight.

IBM:n Dave Turek on sanonut ettei LINPACK-tulos kerro riittävästi tietokoneiden skaalautuvuudesta ja vaihtoehdon toivotaan löytyvän HPCG-tuloksesta.

Tekniset tiedot 
Tietokone käyttää IBM Power9 -suorittimia sekä Nvidia Tesla V100 -grafiikkasuorittimia. Tietokoneessa on yhteensä  suoritinta, jotka ovat kahden suorittimen solmuissa, sekä  grafiikkasuoritinta. Suorittimissa on 22 ydintä ja suoritinparin yhteydessä on kuusi grafiikkasuoritinta. Tietokoneessa on  solmua, joissa jokaisessa on 1,6 teratavua muistia. Tietokone on kytketty 250 petatavun tallennusjärjestelmään. Suurin virrankäyttötarve on 15 megawattia. 
Tietokone käyttää Mellanoxin Infiniband-kytkentäverkkoa.
Tietokoneessa käytetään Red Hat Enterprise Linux -käyttöjärjestelmää.

Lähteet

Aiheesta muualla 
 Oak Ridgen sivuilla 
 IBM:n sivuilla 
 Nvidian whitepaper (PDF) 

Supertietokoneet
IBM:n tietokoneet
2010-luvun tietokoneet
Bisakodyyli

Bisakodyyli on ummetuslääke, joka annetaan joko tabletteina suun kautta tai peräruiskeena tai peräpuikkona peräsuoleen. Bisakodyyli on niin sanottu kontaktilaksatiivi, jonka tarkoituksena on paikallaisesti aiheuttaa suolen toiminnan käynnistyminen. Aine on käytännössä imeytymätön. Sitä ei suositella jatkuvaan käyttöön vaan tilapäisiin ummetusoireisiin. Bisakodyyliä myydään muun muassa kauppanimillä Metalax  tai Toilax

Vaikutusperiaate
Bisakodyyli stimuloi enteeristä hermostoa aikaansaaden rytmistä supistusliikettä pääasiassa paksusuolessa; ohutsuolessa aineen vaikutus on pieni. Kontaktilaksatiivina se lisää nesteen ja suolojen eritystä paksusuoleen.

Lähteet 

Laksatiivit
Outokummun terveysasema

Outokummun terveysasema on Outokummun kaupungissa toimiva julkisen palvelun terveysasema. Se palvelee arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).

Terveysaseman aukioloaikojen ulkopuolella eli iltaisin, öisin ja viikonloppuisin outokumpulaisia palvelee Pohjois-Karjalan keskussairaalan yhteispäivystys Joensuussa  (Tikkamäentie 16, J2-talon katutaso).

Lähteet

Aiheesta muualla
Yhteispäivystys muuttaa helmikuun alussa (26.1.2017) (outokummunseutu.fi)

Outokummun rakennukset ja rakennelmat
Suomen terveysasemat, terveyskeskukset ja terveyskeskuspäivystykset
Pohjois-Karjalan sosiaali- ja terveyspalvelujen kuntayhtymä
Tuusniemen terveyskeskus

Tuusniemen terveyskeskus on Tuusniemen kunnassa Pohjois-Savossa toimiva kunnallinen terveysasema. Perusterveydenhuollon kunta on toteuttanut yhteistyössä Kuopion kaupungin kanssa vuodesta 2008 lähtien.

Terveyskeskuksen päivystys palvelee arkisin kello 8-16, perjantaisin kello 14 saakka. Muulloin eli iltaisin, öisin ja viikonloppuisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).

Lähteet

Aiheesta muualla
Terveyspalvelut (tuusniemi.fi)

Tuusniemen rakennukset ja rakennelmat
Suomen terveysasemat, terveyskeskukset ja terveyskeskuspäivystykset
Pohjois-Savon sairaanhoitopiiri
Thomas D. Rossing

Thomas D. Rossing (s. 1929 ) on soitinakustiikan uranuurtaja ja Pohjois-Illinoisin yliopiston professori emeritus.

Teokset

Lähteet 

Vuonna 1929 syntyneet
Yhdysvaltalaiset keksijät
Yhdysvaltalaiset tietokirjailijat
Yhdysvaltalaiset professorit
Elävät henkilöt
Neljännen liittokunnan sota

Neljännen liittokunnan sota oli Ranskan keisari Napoleonin sota neljättä liittokuntaa vastaan vuosina 1806–1807. Neljäs liittokunta oli Britannian, Preussin, Saksin, Ruotsin ja Venäjän sotilasliitto.

Liittokunta
Napoleonin-vastainen kolmannen liittokunnan sota oli juuri päättynyt vuonna 1806, kun sodan ulkopuolella pysytellyt Preussi katkaisi alkusyksyllä 1806 suhteensa Ranskaan ja alkoi valmistella uutta sotaa. Britannia oli mielellään mukana liittokunnan perustamisessa, sillä se oli jo vuosien ajan ollut sotatilassa Ranskaa vastaan. Liitto rakennettiin siten, että Britannia antoi apurahoja eli rahoitti muidenkin maiden sotaretkiä. Preussin päätöksen taustana oli Napoleonin antama petollinen lupaus Hannoverin antamisesta Preussille ja Reinin liiton muodostaminen.

Napoleon uskoi, että Englannin talous olisi heikko ja se voitaisiin suistaa talouskriisiin. Tämän vuoksi Ranska pyrki pakottamaan kaikki Euroopan valtiot mannermaasulkemukseen eli kauppasaartoon Britanniaa vastaan. Valtioita pakotettiin siihen uhkauksilla ja voimakeinoilla. Napoleonin marraskuussa 1806 antama Berliinin päätös sisälsi vaatimuksen, että kaikki kaupankäynti ja yhteydenpito brittien kanssa on kielletty. Syksyllä 1807 sitä täydennettiin Milanon päätöksillä, joiden mukaan kaikki Britannian turvalupaa käyttävät laivat otetaan sotasaaliiksi.

Sotatapahtumat
Napoleon ei aikaillut, vaan ylitti 8. lokakuuta 1806 Saksin rajan 200 000-miehisen armeijansa voimin. Päävihollinen oli Preussi. Viikkoa myöhemmin Preussia vastaan käyty  Jenan–Auerstedtin taistelu päättyi Napoleonin ylivoimaiseen voittoon. Tämän jälkeen Preussin linnoitukset antautuivat yksi toisensa jälkeen: Magdeburgin vahva linnoitus antautui pienelle ranskalaisryhmälle ja viimeisenä lokakuun lopussa Lyypekki. Napoleon eteni itään ja saapui Varsovaan vielä ennen vuodenvaihdetta. Helmikuussa 1807 Ranskan ja Venäjän joukot kävivät verisen mutta ratkaisemattoman taistelun Eylaussa (nyk. Bagrationovsk). Napoleon sai kuitenkin 14. kesäkuuta suuren voiton Friedlandissa (nyk. Pravdinsk), ja sota oli ratkennut.

Tilsitin sopimus

Napoleon solmi heinäkuun alussa Tilsitissä aselevon sekä Venäjän että Preussin kanssa. Venäjä suostui liittymään Britannian-vastaiseen mannermaasulkemukseen. Tämä Tilsitin sopimus päätti neljännen liittokunnan sodan.

Katso myös
 Ensimmäisen liittokunnan sota
 Toisen liittokunnan sota
 Kolmannen liittokunnan sota
 Viidennen liittokunnan sota

Lähteet

Aiheesta muualla 

Napoleonin sodat
1806
1807
Osku Ärilä

Osku Ärilä on suomalainen muusikko, ääninäyttelijä ja spiikkaaja, joka on esittänyt Colen ääntä animaatiosarjassa Lego Ninjago ja siihen perustuvassa elokuvassa, amiraali Ackbarin ääntä monissa Lego Star Wars -animaatioissa, Shockwaven äänenä Transformers: Primessa ja Transformers: Cyberversessä ja Steeljaw'n ääntä Transformers: Robots in Disguise-animaatiosarjassa.

Dubbaukset 

Suomalaiset muusikot
Suomalaiset ääninäyttelijät
Syntymävuosi puuttuu
Elävät henkilöt
Olli Aaltonen

Olli Aaltonen on fonetiikan professori emeritus  Helsingin yliopistosta.  Hän on professori Kalevi Wiikin oppilas.

Teokset 
 Aaltonen, Olli: Vowel perception: behavioural and psychophysiological experiments . Turun yliopiston julkaisuja, 1997. ISBN 951-29-0925-1. (Väitöskirja)
 Aaltonen, Olli & Aulanko, Reijo & Iivonen, Antti & Klippi, Anu & Vainio, Martti eds.: Puhuva ihminen – Puhetieteiden perusteet. Otava, 2009. ISBN 978-951-1-23956-7.
 Aaltonen, Olli & Lehtinen, Mona & Aulanko, Reijo eds.: Näkökohtia puheen alkuperästä. Mediapinta, 2012. ISBN 978-952-235-448-8.

Lähteet 

Suomalaiset tietokirjailijat
Suomalaiset foneetikot
Helsingin yliopiston professorit
Elävät henkilöt
Trippi

Trippi on suomalaisen laulajan ja lauluntekijän Sannin neljäs studioalbumi, joka julkaistiin 28. kesäkuuta 2019. Levyn on tuottanut Jurek. Kyseessä on Sannin ensimmäinen albumi, jota ei ole tuottanut Hank Solo.

Albumia kirjoitettiin ja äänitettiin Miamissa, Sisiliassa ja Nashvillessa, josta syntyi nimi ”Trippi”. Sanni on kertonut halunneensa levyä tehdessään ”räjäyttää kaiken tutun ja turvallisen” ja ”venyttää itseään musantekijänä kokeilemalla ihan uusia juttuja”. Albumilla kuullaan aiempaa enemmän kitaraa, ja ”Rokkenroll-elämää” -kappaleella vierailee yhdysvaltalaisen Paramore-yhtyeen kitaristi Justin York.

Trippi nousi julkaisuviikollaan Suomen virallisen albumilistan kärkeen. Se nousi myös fyysisen albumilistan ensimmäiselle sijalle. Levy on pysytellyt albumilistalla sen julkaisusta lähtien.

Trippi sai pääosin positiivisen vastaanoton kriitikoilta. Helsingin Sanomien arvio luonnehti levyä sanoin: ”Kokeellista omaäänistä tavispoppia ja helppotajuista vaikuttavuutta ilman halpaa huomion kalastelua tai yliyrittämisen makua – Sannin meiningistä on vaikea olla pitämättä.” Rumban arviossa todettiin: ”Tripin sävellykset ovat pääosin erinomaisia, ja niissä kuuluu Kurkisuon tyyli kirkkaammin kuin koskaan. Tekstit vain alisuorittavat kautta linjan.” Myös YleX:n arvostelussa kritisoitiin sanoituksia ja todettiin: ”Uhoon nähden kaiken tutun ja turvallisen räjäyttämiseen tarvittaisiin enemmän ruutia. Hyppy tuntemattomaan jää vielä puolitiehen, koska Sanni kuulostaa hyvin kotoisalta.” Me Naisten arvio oli jokseenkin samaa mieltä: ”Sannin neljännen albumin nimi on yliampuva, sillä minkäänlaiselle ”tripille” se ei kuulijaansa vie – sen verran sisäsiististi ja porvarillisen turvallisesti Sanni arkiset parisuhde- ja tunnemyrskynsä tälläkin kertaa tarjoilee.”

Albumilta on julkaistu viisi singleä, ja kaikki ovat nousseet Suomen eri listojen kärkipaikoille. Muun muassa ”Pornoo” ja ”Jacuzzi” ylsivät single- ja latauslistan ensimmäiselle sijalle.

Kappaleet 
Kaikki san. Sanni, säv. Sanni ja Jurek, ellei muuta mainittu.

Lähteet 

Sannin albumit
Vuoden 2019 albumit
Formula 2 Brands Hatchin Grand Prix 2009

Formula 2 Brands Hatchin Grand Prix 2009 oli Formula 2 -kauden 2009 neljäs osakilpailu, joka ajettiin 18.–19. heinäkuuta Brands Hatchin moottoriradalla Britanniassa. Kisa muistetaan Henry Surteesin kuolemaan johtaneesta onnettomuudesta.

Tulokset

1. aika-ajot

2. aika-ajot

Lauantain kilpailu

Sunnuntain kilpailu

Lähteet 

Formula 2 -kausi 2009
Charles Vane

Charles Vane (1680 Englannin kuningaskunta – 29. maaliskuuta 1721 Port Royal, Jamaikan siirtomaa) oli englantilainen merirosvo, joka vaikutti Bahamalla 1700-luvun alkupuolella.

Merirosvoura
Vane oli yksi taitavimmista merirosvokapteeneista. Hän oli hyvä suunnistaja sekä taistelija merellä ja ryösti useita aluksia. Hän ei tosin tullut toimeen miehistönsä kanssa.

Vane asui Port Royalissa Jamaikassa (tuolloisessa Britannian siirtomaassa) vuonna 1715 tai 1716. Hän aloitti merirosvoamisen vuonna 1716, kun hänestä tuli osa Henry Jenningsin miehistöä. Vuonna 1718 Vane alkoi ryöstämään merirosvokapteenina. Hänestä tuli kuuluisa, sillä hän valtasi useita aluksia ja kidutti sekä murhasi useita vankeja.

Maaliskuussa 1718 Vane hyökkäsi miehistönsä kanssa alukseen ja oletti pientä vastarintaa. Kyseessä oli kuitenkin voimakas ranskalainen sota-alus, ja muutaman laukauksen jälkeen Vane päätti paeta taistelusta. Seuraavana päivänä hänen majoitusmestarinsa Calico Jack sekä hänen miehistönsä syytti Vanea pelkuruudesta. Rackham otti laivan haltuunsa ja Vane jätettiin yksin pieneen vallattuun sluuppiin. Muutama lojaali merirosvo liittyi hänen mukaansa.

Vane valtasi useita pieniä laivoja ja rakensi merirosvolaivastonsa uudelleen. Kun laivat olivat Hondurasinlahdella, hurrikaani tuhosi ne. Miltei koko miehistö hukkui. Vane ja toinen selviytyjä rantautuivat pienelle saarelle ja jäivät odottamaan laivaa, joka pelastaisi heidät. Vanen epäonneksi hänet ”pelasti” entinen bukkaneeri kapteeni Holford, joka tunsi hänet hyvin. Holford vangitsi Vanen ja luovutti hänet Port Royalin viranomaisille. Vane joutui oikeudenkäyntiin, todettiin syylliseksi ja hirtettiin 29. maaliskuuta 1721.

Populaarikulttuurissa
Charles Vane esiintyy vuoden 2013 videopelissä Assassin’s Creed IV: Black Flag. Pelissä häntä ääninäyttelee Ralph Ineson.

Zach McGowan esittää Charles Vanea Starzin vuoden 2014 televisiosarjassa Black Sails.

Lähteet

Englantilaiset merirosvot
Merirosvoudesta teloitetut
Vuonna 1680 syntyneet
Vuonna 1721 kuolleet
Senna Vodzogbe

Senna Vodzogbe on suomalainen näyttelijä, joka on tullut tunnetuksi etenkin roolistaan suomalaisessa sairaalasarja Sykkeessä, jossa hän esittää sairaanhoitaja Zahraa.

Vodzogbe valittiin vuonna 2019 opiskelemaan näyttelemistä Tampereen yliopistoon. Vodzogbe on syntynyt Järvenpäässä. Hänen sukujuurensa ovat isän puolelta Ghanasta.

Filmografia 
 Kynsin hampain – nainen kampanjatoimistolla (2016)
 Karma – Saaga (2017)
 Hulttiot – pakolainen (2018)
 Syke – Zahra Danquah (2018–2020)
 Roba – nainen leipäjonossa (2019)
 Koskinen – Silja (2021)

Lähteet

Aiheesta muualla 
 

Elävät henkilöt
Suomalaiset näyttelijät
Syntymävuosi puuttuu
Karina Sævik

Karina Sævik (s. 24. maaliskuuta 1996) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa 26. kesäkuuta 2022 mennessä 30 maaottelua ja tehnyt niissä neljä maalia. MM-kilpailuissa 2019 hän pelasi avauskokoonpanossa kolmessa ottelussa ja tuli vaihtopelaajana kentälle yhdessä ottelussa.

Sævik edustaa kotimaassaan Avaldnesia, jossa hän pelasi jo aiemmin vuoteen 2015 saakka. Hänen aiempia seurojaan ovat myös norjalainen Kolbotn, ranskalainen Paris Saint-Germain ja saksalainen Wolfsburg.

Lähteet 

Norjalaiset jalkapalloilijat
Vuonna 1996 syntyneet
Elävät henkilöt
Nilsiän ortodoksinen kirkko

Nilsiän ortodoksinen kirkko on Johannes Kastajan muistolle pyhitetty, Kuopion Nilsiän kaupunginosassa sijaitseva kirkkorakennus. Se rakennettiin alkujaan tsasounaksi ja sen piirustukset teki Toivo Paatela. Varat rakentamiseen oli saatu jälleenrakennusrahastosta ja puutavara lahjoittajilta. Tsasouna, nykyisin kirkko, on kokonaan puurakenteinen. Rakentajina olivat Veikko Toivanen ja Santeri Burge sekä runsaslukuinen talkooväki. Ikonit tsasounaan on maalannut Nikolai Karpin. Tsanounan vihki arkkipiispa Herman 31.10.1954.

Tsasouna peruskorjattiin vuosina 1990-1991 ja samassa yhteydessä rakennus muuttettiin kirkoksi. Muutostyön suunnitteli ja johti insinööri Leo Tuutti, joka sittemmin on tunnettu isä Leona. Arkkipiispa Johannes vihki rakennuksen kirkoksi 13. kesäkuuta 1991. Ikonostaasin ja juhlapäivän ikonit on maalannut Tuulikki Likitalo. Johannes Kastajan syntymän juhlaikonin on maalannut Marjatta Huuhtanen ja Johannes Kastajan ikonin Pirkko-Anneli Peltola. Kirkkoon mahtuu 120 henkeä ja sen kellotornissa on seitsemän kelloa. 

Sisäänkäynti kirkkoon on länsisuunnassa kohti itää, auringonnousua- valoa. Kirkko edustaa askeettista pyhittymistä. Eteinen kuvaa maailmaa, josta lähdemme liikkeelle, kirkkosali eli laiva kuvaa paikkaa, jossa olemme ikään kuin matkalla Jumalan valtakuntaa alttaria kohti. Matkalla olemisen merkiksi kirkossa seisotaan, samalla sillä osoitetaan kunnioitusta Jumalan edessä. Kirkkosalin vasemmalla puolelella on Pyhän Panteleimonin ikonin edessä matala vainajien muistelupöytä, johon kirkossakävijä voi sytyttää tuohuksen palamaan ja rukoilla edesmenneiden omaistensa ja ystäviensä puolesta.

Temppelijuhlaa eli praasniekkaa vietetään 24. kesäkuuta, Johannes Kastajan syntymäpäivänä. Kirkollisia toimituksia Nilsiässä on noin kerran kuukaudessa.

Lähteet

Aiheesta muualla
Nilsiän ortodoksinen kirkko (ortodoksi.net)

Nilsiä
Suomen ortodoksiset kirkkorakennukset
Kuopion kirkot
Amalie Eikeland

Amalie Vevle Eikeland (s. 26. elokuuta 1995) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa 26. kesäkuuta 2022 mennessä 32 maaottelua ja tehnyt niissä kolme maalia. MM-kilpailuissa 2019 hän pääsi vaihtopelaajana kentälle puolivälieräottelussa Englantia vastaan.

Eikeland on edustanut vuodesta 2019 alkaen englantilaisseura Readingiä. Hän edusti kotimaassaan pitkään Arna-Bjørnaria ja vuonna 2019 Sandvikeniä.

Lähteet 

Norjalaiset jalkapalloilijat
Vuonna 1995 syntyneet
Elävät henkilöt
Maurice McDonald

Maurice ”Mac” McDonald (26. marraskuuta 1902 Manchester, New Hampshire – 11. joulukuuta 1971 Riverside, Kalifornia) oli yhdysvaltalainen yrittäjä ja toinen McDonald’sin perustajista yhdessä veljensä Richard McDonaldin kanssa. Heidän ensimmäinen yrityksensä oli Monroviassa sijainnut grillikioski. Maurice itse avasi uuden grillikoskin vuonna 1940 San Bernardinoon. Tätä voidaan pitää ensimmäisenä McDonaldsina.

Vuonna 1948 veljekset päättivät uudistaa ravintolaansa niin että "pääpainopiste" olisi ranskalaisissa ja hampurilaisissa. Vuonna 1953 veljekset päättivät aloittaa franchising-tyylillä uusien McDonald-ravintoloiden lisäämisen.

Vuonna 1954 veljekset aloittivat yhteistyön Ray Krocin kanssa. Franchising-ketju otti 1,9 % myynnistä, mistä veljekset saivat 0,5 %. Kroc osti McDonaldit lopulta ulos yhtiöstä.

Maurice kuoli sydänkohtaukseen vuonna 11. joulukuuta 1971, 69-vuotiaana.

Ravintoloitsijat
Yhdysvaltalaiset yrittäjät
McDonald’s
Vuonna 1902 syntyneet
Vuonna 1971 kuolleet
Marita Toikka

Marita Toikka (s. 13. kesäkuuta 1973 Joutseno) on Kouvolan nykyinen kaupunginjohtaja. Kouvolan kaupunginjohtajana hän aloitti vuonna 2017. Sitä ennen hän toimi Imatran kaupungin hallintojohtajana ja kaupunginjohtajan varamiehenä vuosina 2008–2017.

Koulutus 
Marita Toikka suoritti Helsingin Yliopistossa 4.6.1999 oikeustieteen kandidaatin/maisterin tutkinnon. Lisäksi hän opiskeli vuonna 2001 Lappeenrannan teknillisessä yliopistossa kauppatieteiden osastolla pääaineenaan johtaminen ja organisaatiot. Saksassa Mannheimin yliopistossa oikeustieteellisessä tiedekunnassa hän opiskeli vuonna 1996.

Toikka on suorittanut Kaakkois-Suomen TE-keskuksen yritysosastolla talousjohtamisen kurssin vuonna 2006 ja Puolustusvoimien XCIII Alueellisen maanpuolustuskurssin Maasotakoulussa Lappeenrannassa vuonna 2012. Muita suoritettuja kursseja ovat Keskuskauppakamarin Hyväksytty hallituksen jäsen (HHJ, suoritettu 2021) ja Keskuskauppakamarin Naisjohtajaohjelma (vuosina 2020–2021).

Arvo 
Marita Toikka sai 12.2.2000 varatuomarin arvonimen Kouvolan hovioikeudessa.

Työhistoria 
Kouvolan kaupungin kaupunginjohtajana Marita Toikka työskennellyt 3.5.2017 alkaen. Sitä ennen hän oli Imatran kaupungin hallintojohtaja ja kaupunginjohtajan 1. varahenkilö vuosina 2008–2017, Joutsenon kaupungin hallinto- ja taloustoimen johtaja vuosina 2006–2008 ja Lappeenrannan kaupungin kaupunginkanslian lakimies vuosina 2000–2006. Toikka pyöritti myös omaa lakitoimistoa vuosina 2015–2018.

Luottamustehtävät 
 Kuntien takauskeskus, hallituksen jäsen 2022–
 Itärata Oy, hallituksen jäsen 2022–
 Kuntien takauskeskus, varapuheenjohtaja 2018–2021
 Saimaan Yrittäjä- ja vaikuttajanaiset ry – SYNET, 2. varapuheenjohtaja 2017–2019 ja hallituksen jäsen 2019 alkaen
 MLL:n Kymen piiri, hallituksen jäsen 2015–2018
 Lappeenrannan kaupunginvaltuusto, 2. varajäsen, KOK  2013–2017
 Lappeenrannan Kokoomus ry / Joutsenon Kokoomus ry, hallituksen jäsen 2000–2016, muutama välivuosi ajanjakson sisällä
 Joutsenon Energia Oy, hallituksen jäsen, 2006–2008
 Imatran Energia Oy, hallituksen varapuheenjohtaja 2009–2010 ja hallituksen puheenjohtaja 2010–2012 
 Imatran Seudun Yritystilat Oy, hallituksen jäsen 2009–2015

Ansiomerkit 
Marita Toikalle on myönnetty Kansallisen Kokoomuksen Vihreä Leijona vuonna 2012 ja	
Kansallisen Kokoomuksen Valkoinen Leijona vuonna 2017 sekä Torkkelin risti Nro 1727 ansiokkaasta Karjalan prikaatin tukemisesta 14.2.2020.

Perhe ja harrastukset 
Marita Toikalla on kolme lasta ja aviomies Kari Tiainen, Mikkelin raviradan toimitusjohtaja.
Harrastuksiin kuuluvat vinttikoirat, kuntourheilu, jooga ja metsätyöt.

Lähteet 

 "" Kouvolan kaupungin verkkosivut, viitattu 18.6.2019
 "" Marita Toikka Kouvolan kaupunginjohtajaksi, Kuntalehden uutinen 13.3.2017, viitattu 18.6.2019

Kansallisen Kokoomuksen poliitikot
Kouvolan kaupunginvaltuutetut
Kouvolan kaupunginjohtajat
Suomalaiset juristit
Vuonna 1973 syntyneet
Elävät henkilöt
Shūsaku Endō

Shūsaku Endō (遠藤 周作; 27. maaliskuuta 1923, Tokio, Japani —  29. syyskuuta 1996, Tokio) oli japanilainen kirjailija. Endō, joka kääntyi katoliseksi lapsuudessaan, käsitteli teoksissaan idän ja lännen suhdetta kristillisestä näkökulmasta. Häntä on kutsuttu "Japanin Graham Greeneksi". Historiaromaaneja Vaitiolo (1966) ja Samurai (1980) pidetään Endōn parhaimpina. Edellinen on ollut pohjana Masahiro Shinodan ohjaamalle filmatisoinnille Chinmoku (1971) sekä Martin Scorsesen elokuvalle Silence (2016).

Suomennetut teokset

Katso myös
 Japanin kirjallisuus

Lähteet

Japanilaiset kirjailijat
Vuonna 1923 syntyneet
Vuonna 1996 kuolleet
Kristilliset kirjailijat
Luana Bertolucci Paixão

Luana Bertolucci Paixão (s. 2. toukokuuta 1993) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä yhdeksän maaottelua. Hän pelasi ensimmäisen aikuisten maaottelunsa vuonna 2012.

Luana on edustanut muutaman vuoden ajan norjalaisseura Avaldsnesia.

Lähteet 

Brasilialaiset jalkapalloilijat
Vuonna 1993 syntyneet
Elävät henkilöt